text: Jordi Pesarrodona acusat de desobediència greu - Canal Taronja Comarques Centrals
  IniciNotíciesGeneralJordi Pesarrodona acusat de desobediència greu
  Jordi Pesarrodona serà jutjat per desobeir la resolució del TC que acordava suspendre el referèndum. El regidor i pallaso de Sant Joan de Vilatorrada haurà d'anir a judici després de la decisió de la fiscalia d'acusar-lo per no haver impedit el referèndum del 1 d'octubre, unes acusacions que la seva defensa considera totalment fictícies i les atribueix a una revenja per haver-se fet la foto amb un nas de pallasso al costat d'un guàrdia civil.
  El regidor de Cultura en funcions de Sant Joan de Vilatorrada, Jordi Pesarrodona, haurà de comparèixer davant el jutge per un presumpte delicte de desobediència greu.
  La Fiscalia li demana la màxima pena que preveu el Codi Penal per aquest delicte: 12 mesos de multa i dos anys d'inhabilitació per a qualsevol càrrec públic, per no haver fet cas de la resolució del Tribunal Constitucional que acordava la suspensió del referèndum de l'1-O.
  La defensa del bagenc denuncia el canvi de criteri de la fiscalia respecte el que havia fet en supòsits semblants, quan es va investigar d'ofici a alcaldes de la comarca per la seva participació en el referèndum de l'1-O. En aquest sentit, demanarà la lliure absolució perquè les conclusions de la Fiscalia responen a un relat fictici que pretén criminalitzar l'exercici de la desobediència civil i dels drets a la llibertat d'expressió, manifestació i reunió.
  Els lletrats de Pesarrodona han defensat que aquest judici posarà en evidència l'ànim de "revenja" a què ha sigut sotmès Jordi Pesarrodona des que es va convertir en una icona de la protesta pacífica el 20-S del 2017, en posar-se amb un nas de pallasso al costat d'agents de la Guàrdia Civil durant l'escorcoll al Departament de Governació.